Andijonda bola karusel kursisidan tushib ketdi — video

Ijtimoiy tarmoqlarda 4 may kuni istirohat bog'ida karusel uchayotgan bolalardan biri kursidan qulagani aks etgan video tarqaldi. Andijon viloyati Ichki ishlar boshqarmasi voqea yuzasidan ma'lumot berdi.
Ma'lumotlarga ko'ra, hodisa Andijon viloyatida sodir bo'lgan. Andijon viloyati Ichki ishlar boshqarmasi e'lon qilgan lavhada, bolaning onasi o'g'lining ahvoli yaxshi ekanini aytgan.

“O'g'lim yaxshi, hech narsa bo'lgani yo'q. Ma'muriyatdagilarga, Milliy gvardiyaga va profilaktika inspektorlariga rahmat”, — degan bolaning onasi.
Avvalroq Navoiyda 53 yoshli erkak nabirasi bilan 4-qavatdagi eskalatordan tushib ketgandi. Shuningdek, Nukusda 2 bola ko'l o'rtasidagi muzga tushib ketgani xabar qilingan.